Cuneiform Tablet Kt 94/k 1736 (AKT 6a 167)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šur-ma sà-ba-sí-a ù tám-kà-ru-um-ma a-na pì-lá-aḫ-IŠTAR ù zi-ki-ki qí-bi-ma 30 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu ša tám-kà-ri-im a-ḫa-ma 10 ma-na KÙ.BABBAR ṣa-ru-pu-um ni-is-ḫa-sú DIRI ša-du-a-sú ša-bu ik-ri-bu ša a-šur ša tám-kà-ri-ma ku-nu-ki-šu a-na ṣé-er ì-lí-iš-tí-kál ù pì-lá-aḫ-IŠTAR zi-ki-ki na-áš-a-ku-nu-tí a-na zi-ki-ki qí-bi-ma a-ni-am a-na pì-lá-aḫ-IŠTAR pì-qí-id-ma iš-tí a-wi-tí-šu e-ta-wu ù a-ta i-na re-ší-šu i-zi-iz-ma KÙ.BABBAR 1 GÍN lu ṭá-ba-tí a-na pì-lá-aḫ-IŠTAR qí-bi-ma a-ḫu-ni a-ta li-bi₄ zi-ki-ki lá tù-lá-ma-an ṭup-pè-en₆ ší-na ša a-ṣé-er ì-lí-iš-tí-kál ù pì-lá-aḫ-IŠTAR lá-pu-tù ša šé-ep zi-ki-ki iš-tí KÙ.BABBAR-ni <gap> <gap>-ba-šu-ni iš-tí pá-né-e-ma šé-bi₄-lá-ni-šu-nu i-na ṭup-pè-en₆ a-me-e-en₆ qá-tum ša-kà-nu-um wa-du tí-ir-tí a-lim{ki} da-nu-tù-um i-li-kam qá-tum ša-kà-nu-um lá-šu we-da-ku ṭup-pè-en₆ a-me-e-en₆ šé-bi₄-lá-ni-šu-nu ṭup-pu-um ša šé-ep DUMU ma-ṣí-li ša a-ṣé-er ì-lí-iš-tí-kál ù pì-lá-aḫ-IŠTAR lá-pu-tù i-na a-lim{ki} ì-lí-iš-tí-kál ù pì-lá-aḫ-IŠTAR li-iš-me-ú-šu-ma a ma-lá tí-ir-tí tám-kà-ri-im ší-ma-am li-iš-ú-mu